Sabrina lakása minden szempontból tökéletes volt a 10 napos nyaralásunk eltöltéséhez.
A lakás nagyon tiszta, jól felszerelt, tágas, a panoráma csodálatos. A templom harangozása reggel 7 órakor kezdődik és fél óránként jelez. Ezt tudtam a korábbi kommentekből, ezért vittem füldugót, de végül nem használtam. Nekem kimondottan tetszett ez, hiszen ez is hozzátartozik Olaszország hangulatához.
A part Riva di Solto ami szerintem az egyik legbájosabb partszakasz 15 perc kocsival és minden komolyabb turisztikai látnivaló nagyon közel van, ezért nagyon jó választás volt Sabrina lakása. Az Endine tó is 8-10 percre van ahol egy kihagyhatatlan fantasztikus tóra tájolt étterem van pálmafákkal fehér homokos parttal és vízibiciklis stéggel a gyerekeknek, a víz jóval melegebb itt mint ISEO-ban. Az árak ott nagyon barátságosak a luxus érzés ellenére. "K beach".
Fontenoban a lakástól gyalog 3 percre van a PANORAMICO étterem, ami szintén kihagyhatatlan, lebilincselő látvány a tóra és a hegyekre. A Parton a 3. kihagyhatatlan étterem a ZU ami a csodás panoráma mellett fantasztikus kiszolgálással is párosul. 4 fős családunkkal vittünk magunkkal rollereket és így jártuk be a partot, ez a gyerekeknek is sokkal jobb volt, aktívabb volt és gyorsan eljutottunk így egyik pontból a másikba. Játszóterek, gyönyörűen karbanatartott sétányok, nagyon hangulatos.
Mi az Riva di Soltótól északra Pisogne-ig mentünk és délre csak Tavernola bergamasca-ig. Nincsenek távolságok. Amit meg szerettünk volna nézni a nyaralás alatt azt majdnem mind láttuk.
Fontenoban még kihagyhatatlan a Panchina di gigante, ami egy kellemes erdei sétával a parkolótól elérhető. Riva di Soltoból gyalogosan elérhető BORN kötelező, kihagyhatatlan.
A lakásból Fonteno-Zorzino-Cerrete felé 10-15 perces kocsikázás után rövid sétával egy csodás magaslati kilátó egy templommal szintén kötelező: Chiesa di San Defendente.
Fedezzétek fel a környéket és foglaljatok Sabrinához, nem fogtok csalódni.